Sateenkaariliput Helsingin kaupungintalolla vuoden 2021 Pride-viikolla.
**LGTBQ+-symbolit** ovat seksuaali- ja sukupuolivähemmistöjen käyttämiä tunnuksia, lippuja ja merkkejä. Tunnetuin LGBTQ+-ihmisten symboli on sateenkaarilippu.

Liput
-----

### Sateenkaarilippu

Sateenkaarilipusta on olemassa useita eri versioita. Ensimmäinen sateenkaarilippu on Gilbert Bakerin vuonna 1978 suunnittelema lippu sanfranciscolaiseen *Gay Freedom Day* -tapahtumaan. Bakerin lipussa on kahdeksan raitaa, jotka edustavat seksuaalivähemmistöjä ympäri maailmaa. Alkuperäisessä lipussa vaaleanpunainen kuvasti seksuaalisuutta, punainen elämää, oranssi paranemista, keltainen aurinkoa, vihreä luontoa, turkoosi taidetta, indigo harmoniaa ja violetti sielua. Ajan kuluessa lipun käytetyimmäksi versioksi on muodostunut kuusiraitainen sateenkaarilippu.

Etelä-Afrikan virallisen pride-lipun on suunnitellut Eugene Brockman vuonna 2012. Lipussa yhdistyvät perinteinen sateenkaarilippu ja Etelä-Afrikan kansallislippu.

Vuonna 2017 Philadelphian kaupunki lisäsi pridelippuunsa kaksi uutta raitaa, mustan ja ruskean, jotka edustavat mustia, ruskeita ja rodullistettuja LGBTQIA+-ihmisiä. Raitojen tarkoitus oli tehdä lipusta intersektionaalisempi korostamalla vähemmistön syrjityimpiä ihmisiä.

Vuonna 2018 suunnittelija Daniel Quasar julkaisi "progress"-nimisen (suom. *edistys*) uuden sateenkaarilipun, johon on klassisten sateenkaarten värien oheen lisätty vasempaan reunaan kolmio, jossa esiintyvät jo edeltävänä vuonna lippuun lisätyt musta ja ruskea sekä uutena transvärit eli vaaleansininen, vaaleanpunainen ja valkoinen. Musta väri symboloi myös AIDSin kanssa eläviä sekä siihen kuolleita ihmisiä.

Vuonna 2021 "progress"-lippuun lisättiin intersukupuolisten pridemerkki.

* Gilbert Bakerin suunnittelema lippuGilbert Bakerin suunnittelema lippu
* Tunnetuin, kuusiraitainen lippuTunnetuin, kuusiraitainen lippu
* Etelä-Afrikan sateenkaarilippuEtelä-Afrikan sateenkaarilippu
* Philadelphian kaupungin pridelippuPhiladelphian kaupungin pridelippu
* Daniel Quasarin vuoden 2018 "progress"-lippuDaniel Quasarin vuoden 2018 "progress"-lippu

Transsukupuolisten pridelippu
### Translippu

Transsukupuolisten pridelipun on suunnitellut Monica Helms vuonna 1999. Lippu koostuu viidestä vaakasuorasta raidasta. Kaksi vaaleansinistä raitaa symboloivat poikavauvojen ja kaksi vaaleanpunaista tyttövauvojen perinteisiä, stereotyyppisiä värejä. Keskellä oleva valkoinen raita kuvastaa transitiossa eli sukupuolenkorjausprosessissa olevia, sekä binäärin ulkopuolella olevia ihmisiä, kuten muunsukupuolisia. Vuonna 2020 Apple lisäsi translipun emoji-valikoimaansa.

### Biseksuaalilippu

Biseksuaalien pridelippu
Michael Pagen vuonna 1998 suunnittelemassa biseksuaalien pridelipussa on kolme raitaa. Lipussa magenta edustaa seksuaalista vetovoimaa vain samaa sukupuolta kohtaan, sininen seksuaalista vetovoimaa vain muita sukupuolia kohtaan, ja niiden keskellä oleva violetti seksuaalista vetovoimaa kahta sukupuolta kohtaan. Violetti väri sulautuu niin pinkkiin kuin siniseenkin väriin, mikä Pagen mukaan kuvastaa sitä, kuinka biseksuaalit sulautuvat niin homojen kuin heteroidenkin yhteisöihin.

### Muunsukupuolisten lippu

Muunsukupuolisuuden pridelippu
Muunsukupuolisten ja ei-binääristen pridelipun on suunnitellut Kye Rowan vuonna 2014. Lipussa on neljä väriä, jotka edustavat erityyppisiä ei-binäärisiä sukupuoli-identiteettejä. Keltainen kuvastaa ihmisiä joiden sukupuoli on binäärin ulkopuolella, valkoinen ihmisiä joilla on useita sukupuolia, violetti niitä joiden sukupuoli on sekoitus sekä nais- että mies-sukupuolesta, ja musta sukupuolettomuutta.

### Lesbolippu

Varsinaista yhtä yhteisön hyväksymää lesbojen pridelippua ei ole olemassa, mutta laajalti käytössä olevia versioita on muutamia.

Labrys-lippu on Sean Campbellin vuonna 1999 suunnittelema ja 2000 julkaisema lesbolippu. Lipussa on arkalochórin kirves, kaksoiskirves *labrys*, jonka lesboyhteisö on ottanut voimaannuttavaksi symbolikseen. Musta kolmio kuvastaa keskitysleireillä käytettyä symbolia "epäsosiaalisten naisten" tunnistamiseen, joihin lukeutuivat natsi-saksan mukaan muun muassa lesbot. Myöhemmin lesbot ovat omineet mustan kolmion itselleen. Lipun taustaväri puolestaan tulee Sapfoan runoudesta, josta inspiroituneena violetti otettiin lesbojen symboliseksi väriksi.

Lipstick lesbian -lippua on kahta eri versiota: huulilla ja ilman. Lipstick lesbian (suom. huulipunalesbo) on slangisana lesboille, joiden sukupuolenilmaisu on todella feminiinistä. Huulipunalippu ei ole kovin suosittu butch-yhteisön keskuudessa vahvan feminiinisyytensä vuoksi, ja lippu jakaa muutenkin mielipiteitä lesboyhteisön keskuudessa. Siksi lippu ei olekaan yleisessä käytössä kuvastamassa kaikkia lesboja. Lesbojen pridelipuista on myös sinisen eri sävyissä olevia versioita kuvastamassa butch-lesboja sekä olemassa vaihtoehtoina feminiinisyyteen liitetylle vaaleanpunaisuudelle.

Seitsemänraitaisen vuonna 2018 käyttöönotetun lesbolipun värit kuvastavat sukupuolen määrittelemättömyyttä, itsenäisyyttä, yhteisöä, ainutlaatuista suhdetta naiseuteen, rauhaa, raukkautta, seksiä ja feminiinisyyttä. Pian lipun julkaisemisen jälkeen sen viisiraitainen versio otettiin yleisempään käyttöön.

* Labrys-lippuLabrys-lippu
* Lipstick lesbian -pridelippuLipstick lesbian -pridelippu
* Lipstick Lesbian -lippu ilman huuliaLipstick Lesbian -lippu ilman huulia
* Vuoden 2018 lesbolippuVuoden 2018 lesbolippu
* Viisiraitainen lesbolippuViisiraitainen lesbolippu
* Sateenkaarilippu, jossa on kaksi naisen sukupuolisymboliaSateenkaarilippu, jossa on kaksi naisen sukupuolisymbolia

Intersukupuolisten pride-lippu
### Intersukupuolisten lippu

Intersukupuolisten lipun on luonut *Intersex Human Rights Australia* -organisaation Morgan Carpenter vuonna 2013. Intersukupuolisten pridelipun historia on pitkä, eikä nykyinen keltavioletti lippu ole edelleenkään koko yhteisön hyväksymä. Lipun aikaisemmissa versioissa on käytetty sävyjä, joihin intersukupuoliset eivät ole pystyneet täysin samaistumaan, kuten vaaleanpunaista ja -sinistä, joita pidetään stereotyyppisen nais-mies-sukupuolibinäärin väreinä. Carpenterin suunnitteleman lipun ympyrä symboloi oikeutta keholliseen autonomiaan, itsemääräämisoikeuteen, koskemattomuuteen sekä oikeuteen olla sellainen kuin on. Ympyrä kuvastaa myös täydellisyyttä ja kokonaisuutta.

Aseksuaalien pride-lippu
### Aseksuaalien lippu

Aseksuaalinen pride-lippu koostuu neljästä raidasta. Musta raita kuvastaa aseksuaaliutta, harmaa demiseksuaalisuutta ja grey-seksuaalisuutta, valkoinen aseksuaalien ei-aseksuaaleja kumppaneita sekä liittolaisia, ja violetti yhteisöä. Lipun ovat luoneet Asexual Visibility and Education Networkin käyttäjät vuonna 2010.

LGBTQ+-liittolaisten, eli cissukupuolisten ja heteroiden *allyjen* mainitseminen pridelipuissa ja muissa symboleissa on herättänyt itse vähemmistössä ristiriitaisuutta. Allyt eivät ole osa seksuaali- ja/tai sukupuolivähemmistöä, minkä vuoksi monet kokevat, että heille yhteisössä tilan tekeminen ei ole tarpeellista, vaan pikemminkin vie tilaa ja huomiota pois itse vähemmistön edustajilta.

### Muita pride-lippuja

* Panseksuaalien pride-lippuPanseksuaalien pride-lippu
* Agender pride-lippuAgender pride-lippu
* Genderfluid pride-lippuGenderfluid pride-lippu
* Demiseksuaalien pride-lippuDemiseksuaalien pride-lippu
* Polyseksuaalien pride-lippuPolyseksuaalien pride-lippu
* Karhu pride-lippuKarhu pride-lippu
* Aromanttisten pride-lippuAromanttisten pride-lippu
* Feather pride-lippu, eli drag lippuFeather pride-lippu, eli drag lippu
* Kaksihenkisten (two-spirit) pride-lippuKaksihenkisten (two-spirit) pride-lippu
* Genderqueer pride-lippuGenderqueer pride-lippu
* Polyamorian pride-lippuPolyamorian pride-lippu
* Nahka ja BDSM pride-lippuNahka ja BDSM pride-lippu
* Homoseksuaalien lippuHomoseksuaalien lippu
* Ei-binääristen demi lippuEi-binääristen demi lippu
* Hijra pride-lippuHijra pride-lippu

Muut symbolit
-------------

### Kolmio

Natsi-Saksan keskitysleireillä homomiehet merkittiin muista vangeista vaaleanpunaisella kolmiolla. Mustaa kolmiota natsit käyttivät puolestaan "epäsosiaalisten" ihmisten, kuten lesbojen ja seksityöntekijöiden merkitsemiseen. Epäsosiaalisella tarkoitettiin ihmistä, joka poikkesi natsi-ihanteen naiskuvasta, eli henkilöstä joka siivoaa, valmistaa ruokaa sekä hoitaa lapsia ja taloa. Juutalaisten homojen merkitsemiseen käytettiin puolestaan vaaleanpunaista kolmiota, jonka taustalla on keltainen kolmio.

Seksuaalivähemmistön edustajat ovat sittemmin omineet symbolit itselleen, ja käyttävät niitä nykyään voimaannuttavina muistutuksina aktiivisesta taistelusta.

* Vaaleanpunainen kolmioVaaleanpunainen kolmio
* Musta kolmioMusta kolmio
* Vaaleanpunainen ja keltainen kolmioVaaleanpunainen ja keltainen kolmio

Transsukupuolisuuden sukupuoli symboli
### Sukupuolisymbolit

Kaksi päällekkäistä naaraan sukupuolisymbolia (⚢) kuvastavat lesboutta ja kaksi urossukupuolen symbolia (⚣) homoutta. Transsukupuolisuuden sukupuoli symbolissa on yhdistetty naisen (♀), miehen (♂) sekä androgyyniyden (⚨) symbolit.

### Yksisarvinen

2010-luvun puolella yksisarvisista tuli yksi tunnetuista LGBTQ+-symboleista. Yksiselitteistä syytä yksisarvisen nousemiselle niin suosituksi yhteisön keskuudessa ei ole, mutta yksisarvisten ja sateenkaarien sidonnaisuuden uskotaan olevan yksi tekijöistä. Yksisarvisissa queer-ihmiset voivat samaistua muun muassa taruolennon kykyyn muuttua ja olla puoliksi tässä maailmassa, puoliksi jossakin toisessa, feminiinisyyden ja maskuliinisuuden hämärtyvällä rajalla.

### Ace-sormus

Oikean käden keskisormessa käytettävää mustaa sormusta kutsutaan ace-sormukseksi. Ace on lyhenne aseksuaalisuudelle. Sormuksen käyttö muistuttaa vihkisormuksen käyttöä – henkilö (aseksuaali) on "sitoutunut" seksuaalisuudelleen, eli hyvin vähäiselle tai täysin puuttuvalle seksuaaliselle vetovoimalle muita ihmisiä kohtaan.

Lambda.
### Lambda

Hanky code (tunnetaan myös nimillä *handkerchief code*, *flagging* ja *bandana code*).Kreikkalainen kirjain lambda otettiin ensimmäistä kertaa sateenkaariyhteisössä käyttöön vuonna 1970, kun Tom Doerr valitsi sen newyorkilaisen *Gay Activists Allience* -organisaation logoksi. Maailmanlaajuisesti lambdasta tuli LGBTQ+-symboli vuonna 1974, jolloin kansainvälinen homojen oikeuksien kongressi (International Gay Rights Congress) julisti sen vähemmistön viralliseksi symboliksi.

### Nenäliinakoodi (hanky code)

Erivärisillä nenäliinoilla ja bandanoilla on LGBTQ+-yhteisöissä eri merkityksensä. Liinojen tai huivien väreillä viestitään muille vähemmistöön kuuluville, millaisia seksuaalisia mieltymyksiä sen kantajalla on. Liinoja saatetaan pitää esimerkiksi puoliksi ulkona housujen takataskusta, jolloin liina jää roikkumaan ja sen väri näkyy muille ihmisille. "Nenäliinakoodi" sai alkunsa homomiesten keskuudessa 1970-luvulla Yhdysvalloissa.

### Friend of Dorothy

Friend of Dorothy (suom. Dorothyn ystävä) on homokulttuuriin kuuluva termi. Termiä käytettiin salakoodina homojen keskuudessa kun seksuaalivähemmistöön kuuluminen oli laitonta tai paheksuttavaa. Salakoodilla vähemmistöön kuuluvat tunnistivat toisensa.

Lähteet
-------

1. ↑  Rainbow Flag: Origin Story *Gilbert Baker*. Viitattu 30.6.2021. (englanniksi)
2. ↑  Pitääkö Pride-lipun muuttua – "Uusi Pride-lippu on rasistinen, leimaava ja syrjivä" *QX.fi*. Viitattu 30.6.2021.
3. ↑  Gay flag for a 'queer' South Africa *TimesLIVE*. Viitattu 1.7.2021. (englanniksi)
4. ↑  Melanie Nathan: South Africa first to recognize gay flag as an official national symbol *LGBTQ Nation*. Viitattu 1.7.2021.
5. ↑  mrernestowens: Philly’s Pride Flag to Get Two New Stripes: Black and Brown *Philadelphia Magazine*.  8.6.2017. Viitattu 30.6.2021. (englanniksi)
6. ↑  Designer gives Pride flag an inclusive makeover *pinknews.co.uk*. Viitattu 30.6.2021. (englanniksi)
7. ↑  Kuva: gilbertbaker.com: Debatti: Progressiivinen Pride-lippu ei ole yhteisöllinen *QX.fi*. Viitattu 30.6.2021.
8. ↑  Condé Nast: The Progress Pride Flag Is Getting an Intersex-Inclusive Makeover *them.*. Viitattu 1.7.2021. (englanniksi)
9. ↑  Carolyn Twersky: What You Need to Know About the History and Meaning of the Trans Pride Flag *Seventeen*.  3.6.2021. Viitattu 30.6.2021. (englanniksi)
10. ↑  The Smithsonian's Queer Collection *www.advocate.com*.  12.11.2014. Viitattu 30.6.2021. (englanniksi)
11. ↑  Apple Finally Has Trans Flag and Trans Symbol Emojis *www.out.com*.  6.11.2020. Viitattu 30.6.2021. (englanniksi)
12. 1 2 3  LGBTQIA+ Flags and Symbols *Old Dominion University*. Viitattu 30.6.2021. (englanniksi)
13. ↑  Pride flags: All of the flags you might see at Pride and what they mean *pinknews.co.uk*. Viitattu 1.7.2021. (englanniksi)
14. ↑  I Saw The Sign: LGBT Symbols Then And Now *Autostraddle*.  21.6.2012. Viitattu 1.7.2021. (englanniksi)
15. ↑  The origins, meaning and symbolism of the lesbian pride flag *Cosmopolitan*.  18.3.2021. Viitattu 1.7.2021. (englanniksi)
16. ↑  'Lipstick lesbian': 10 problems every femme lesbian will relate to *pinknews.co.uk*. Viitattu 1.7.2021. (englanniksi)
17. ↑  A Horniman Lesbian Flag *Horniman Museum and Gardens*. Viitattu 1.7.2021. (englanniksi)
18. ↑  Encyclopedia – Majestic Mess Designs *majesticmess.com*.  Arkistoitu 9.7.2021. Viitattu 1.7.2021.
19. ↑  Lesbian Flag, Sadlesbeandisaster – Majestic Mess Designs *majesticmess.com*.  Arkistoitu 8.6.2019. Viitattu 1.7.2021.
20. ↑  The Intersex Flag: Its Colors, Meaning and the Community Itself *Cade Hildreth*.  7.11.2020. Viitattu 1.7.2021. (englanniksi)
21. ↑  An intersex flag – Intersex Human Rights Australia *ihra.org.au*.  5.7.2013. Viitattu 1.7.2021. (englanniksi)
22. ↑  asexualityarchive: The Asexuality Flag *Asexuality Archive*.  20.2.2012. Viitattu 1.7.2021. (englanniksi)
23. ↑  Sian Ferguson: 5 Good Reasons Why the LGBTQIA+ Acronym Shouldn't Include 'Ally' *Everyday Feminism*.  11.8.2016. Viitattu 1.7.2021. (englanniksi)
24. ↑  OPINION | Straight allies do not need a pride flag - TheGayUK *thegayuk.com*. Viitattu 1.7.2021. (englanniksi)
25. ↑  Morgan Kelly morgan.kelly@iowastatedaily.com: Adding ‘allies’ to LGBT acronym sparks controversy *Iowa State Daily*.  Arkistoitu 26.5.2021. Viitattu 1.7.2021. (englanniksi)
26. ↑  Matt Mullen: The Pink Triangle: From Nazi Label to Symbol of Gay Pride *HISTORY*. Viitattu 1.7.2021. (englanniksi)
27. ↑  Sarah White: The Dark History Behind the Pink Triangle *OUT FRONT*.  23.2.2021. Viitattu 1.7.2021. (englanniksi)
28. ↑  Mie Astrup Jensen: LGBTQ+ History Month: gay victims and survivors of the Holocaust are often forgotten – we need to tell their stories *The Conversation*. Viitattu 1.7.2021. (englanniksi)
29. ↑  How the Nazi Regime's Pink Triangle Symbol Was Repurposed for LGBTQ Pride *Time*. Viitattu 1.7.2021. (englanniksi)
30. ↑  Eastern Illinois University :: Center For Gender and Sexual Diversity - (Page Desc) *www.eiu.edu*. Viitattu 1.7.2021.
31. ↑  Transgender gender symbol *transgendersociety.yolasite.com*.  Arkistoitu 1.6.2021. Viitattu 1.7.2021.
32. ↑  Transgender Symbol | GenderTalk *gendertalk.com*. Viitattu 1.7.2021. (englanniksi)
33. ↑  Why the unicorn has become the emblem for our times | Alice Fisher *the Guardian*.  15.10.2017. Viitattu 1.7.2021. (englanniksi)
34. ↑  Tracey Anne Duncan: How did unicorns get so gay? An investigation *Mic*. Viitattu 1.7.2021. (englanniksi)
35. ↑  Jamie Wareham: Unicorns are the gay, LGBTI and queer icons of our time (and I'm obsessed) *Gay Star News*.  17.8.2018.  Arkistoitu 2.3.2022. Viitattu 1.7.2021. (englanniksi)
36. ↑  Unicorn Yard: Unicorn LGBT Meaning & Symbolism 🏳️‍🌈 - Unicorn Yard 🦄 *Unicorn Yard*.  2.7.2019. Viitattu 1.7.2021. (englanniksi)
37. ↑  James Besanvalle: Here’s a handy way to tell if someone you meet is asexual *Gay Star News*.  31.7.2018.  Arkistoitu 18.2.2019. Viitattu 1.7.2021. (englanniksi)
38. ↑  Cami Miceli: 13 Things That Are Ace Culture *outwritenewsmag.org*. Viitattu 1.7.2021. (englanniksi)
39. ↑  NYPL,1969 *web-static.nypl.org*. Viitattu 1.7.2021.
40. ↑  Linda Rapp: Gay Activists Alliance *glbtqarchive.com*.
41. ↑  Lambda Particles at SLAC *www-project.slac.stanford.edu*. Viitattu 1.7.2021.
42. ↑  Gay, Lesbian, Bisexual, & Transgender Symbols *web.archive.org*.  30.12.2005.  Arkistoitu 30.12.2005. Viitattu 1.7.2021.
43. ↑  The Handkerchief Code, According to 'Bob Damron's Address Book' in 1980 *The Saint Foundation*. Viitattu 1.7.2021. (englanniksi)
44. ↑  Hanky Code Introduction *ONYX NY NORTHEAST*. Viitattu 1.7.2021. (englanniksi)